Dag O. Hessen

Dag Olav Hessen (født 6. juli 1956) er en norsk biolog og professor ved Universitetet i Oslo. Han er mest kjent for sin forskning innen vann, økologi og evolusjon, samt sitt engasjement i krysningsfeltet mellom biologi, miljø og filosofi.
Hessen vokste opp på Lillehammer. Faren kom fra et småbruk på øya Hessa ved Ålesund, derav navnet Hessen.Han ble cand.real. i zoologi i 1982, tok mellomfag i offentlig rett i 1984 og ble dr.philos. i biologi i 1988. Han ble utnevnt til professor i biologi ved Universitetet i Oslo i 1993. Hessen har siden 1998 vært medlem av Det Norske Videnskaps-Akademi. 
Han har siden 2018 ledet det tverrfaglige forskningssenteret Centre of Biogeochemistry in the Anthropocene (CBA) ved Universitetet i Oslo, et senter som forsker på klimasystemer, tilbakekoblinger og karbonsyklus.


== Utmerkelser ==
1998: Norges forskningsråds formidlingspris for sin «popularisering og formidling både i mediene og i bokform av en naturvitenskapelig, evolusjonsbiologisk teori og tankegang som premissbidrag til samfunnsdebatten».
2008: Universitetet i Oslos formidlingspris
2008: Riksmålsforbundets litteraturpris
2010: Biomangfoldprisen
2010: Akademikerprisen
2010: Fritt Ords honnør
2013: Humanistprisen
2014: Bonnevieprisen
2017: En av flere som ble tildelt en ASLO Martin Award
2020: Nominert til Nordisk Råds Miljøpris
2020: To Bragepriser: en i kategorien sakprosa for boka «Verden på vippepunktet», i tillegg til hedersprisen.
2021: Kulturdepartementets fagbokpris for boka «Tett på insekter og småkryp», sammen med Jannicke Wiik-Nielsen og Ole Mathismoen
2022: "Titanprisen" ved UiO. 


== Bibliografi ==
Hessen har skrevet en mengde fagartikler og utgitt flere bøker. 

1997 Det tapte paradis (Spartacus)
1998 Darwins verden (Pax)
1999 Egoisme – skrevet sammen med Thomas Hylland Eriksen (Aschehoug)
1999 Dag Olav Hessen og Inga Bostad (redaktører): Et liv på mange vis: En antologi om Peter Wessel Zapffe (Pax)
2000 Carl von Linné (Gyldendal)
2002 Mennesket i et nytt lys. Darwinisme og utviklingslære i Norge (Spartacus)
2003 Gener, Gud og Gaia: Om tilfeldigheter og skjebne
2005 Hva er biologi, utgitt på Universitetsforlaget
2007 Genenes gåte – skrevet sammen med Thore Lie (Spartacus)
2008 Natur – Hva skal vi med den? (Gyldendal)
2009 Darwin – verden ble aldri den samme- redigert sammen med Thore Lie og Nils Chr. Stenseth. (Gyldendal)
2009 Livet – en kort reise gjennom 4 milliarder år (Cappelen Damm)
2012 På stedet løp – konkurransens paradokser – skrevet sammen med Thomas Hylland Eriksen (Aschehoug)
2012 Hvor kommer jeg fra? (barnebok) (Cappelen Damm)
2012 Kristine Bonnevie – et forskerliv – skrevet sammen med Inger Nordal og Thore Lie (Cappelen Damm)
2013 Klimaendringer i Norge. Forskernes forklaringer – skrevet sammen med Knut H. Alfsen og Eystein Jansen (Universitetsforlaget)
2014 Isfritt. Populærvitenskap som angår deg – redigert sammen med Henrik H. Svensen m.fl. (Spartacus)
2015 Mendels arv - genetikkens æra – redigert sammen med Nils Chr. Stenseth og Thore Lie. (Gyldendal)
2015 Livet fra A til Å (Cappelen-Damm)
2015 C. Karbon - en uautorisert biografi (Cappelen-Damm)
2016 Landskap i endring (Pax)
2017 Vi - samarbeid fra celle til samfunn (Cappelen-Damm) ISBN 9788202526061
2018 Sannhet til salgs - Et forsvar for den frie forskningen. (Res Publica) ISBN 9788282260701
2020 Verden på Vippepunktet - Hvor ille kan det bli? (Res Publica)
2020 Tett på insekter og småkryp (m. Jannicke Wiik-Nielsen og Ole Mathismoen), Fontini, Cappelen-Damm
2021 Liv: Historien om universets mest spektakulære oppfinnelse (Cappelen Damm)


== Referanser ==


== Eksterne lenker ==
Hjemmeside med CV på Universitetet i Oslo
(no) Publikasjoner av Dag O. Hessen i forskningsdokumentasjonssystemet CRIStin
(no) Publikasjoner av Dag O. Hessen i BIBSYS